Un nebeud mein-bonn zo bet en istor ar brezhoneg en ugentvet kantved  evel krouidigezh Gwalarn e 1925, peurunvanidigezh doare-skrivañ hor yezh e 1947, savidigezh Diwan e 1977 hag Ofis ar Brezhoneg e 1999, e-touez re all.        En trede milved e santer ervat bremañ emañ hor yezh en arvar bras-bras. War betra lakaat ar pouez, kement a draoù zo dober?        Memaomp da stabilaat an niver a vrezhonegerien war grenn-dermen ez eus da stummañ nevezvrezhonegerien a viliadoù. Ne reomp ket mui anv amañ eus an dud sot gant  Breizh hag he sevenadur pe ar yezhoù dre vras hag o deus desket hor yezh a zegadoù en 30 vloaz tremenet. Emaomp o komz eus miliadoù a dud a bep renkad hag a bep live deskamant a zesko brezhoneg en 20 vloaz a zeu. Ret-holl eo lakaat kreskiñ kalz ha buan an niver a oadourien gouest da gomz brezhoneg.        Kementad? Mat-kaer, hogen mard eo evit lakaat tud da gomz brezhoneg treuflez, da be vat?, a lavaro lod. Ya, sklaer eo, ret eo diazezañ ur strategiezh evit bezañ an efedusañ ar gwellañ war an  dachenn-se ivez.        Evezh bras a ranker teurel ouzh un dra. War-lerch an traoma zo bet bevet gant ar vrezhonegerien hag o bugale divrezhonekaet en 20vet kantved ez eo deomp-holl dober e doare da chom hep lakaat nevezvrezhonegerien ar chantved-mañ da vevañ un traoma nevez: lakaat kalz a boan evit kregiñ da gomz brezhoneg ha bezañ goapaet hag argaset gant ar re a oar (hag int nevezvrezhonegerien kenkoulz all ivez, alies mat…), pa neus ken ur choant gant ar re gentañ: deskiñ.        Reiñ un dazont dar brezhoneg ne chell bezañ netra all eget sevel ur gevredigezh nevez. Eus tud e reer anv eta da gentañ, ar vrezhonegerien a vremañ hag ar miliadoù da zont ha neo ket eus ur yezh dienkorfet. Harpañ ha kalonekaat ar yezherien a ranker strivañ dober e kement doare zo. Kement-se a dalvez kinnig un endro sur, sklaer, eeun ha degemerus dan deskidi. Un doare-skrivañ hag unan hepken evel-just (penaos ober e dreuz en teknologiezhioù nevez a-hend-all, da skouer?). Met  daoust ha ne ve ket poent ivez da gaout ur gwir breder war ar mod da gelenn un doare distagañ ha toniañ etre, brezhonek, mat dan holl evel diazez? Rannxadyezhouriezh zo mat evit studierien ar skol-veur. Ha krediñ a reer e gwirionez e challje kement deskard zo adwriziennañ en un isrannyezh bennak? Ma kar ha ma chall lod ober, gwell a se. Met kredomp embann neo ken hunvreal, ma reer anv a vrezhonekaat tud a viliadoù.        War-bouez un dornadig nevezvrezhonegerien a gav dezho no deus mui  netra da zeskiñ, pe re all zo chomet hep kenderchel da strivañ evit abeg pe abeg, ar braz eus an nevezvrezhonegerien no deus nemet ur choant: gwellaat bemdez.        Setu unan eus an daeoù pouezusañ evit ar bloavezhioù a zeu eta: magañ ha lakaat kreskiñ ar mennozh entanus e chall pep hini, forzh pe hini e vefe e orin ha forzh pelech e vefe o vevañ e Breizh, deskiñ ar yezh, ober ganti, bezañ skoazellet gant ar re varrekoch ha sikour ar re zo e penn-kentañ an hent hepken. Ur pal  sklaer hag un hent ken sklaer all de dizhout a ranker kaout. Chwervoni ha digalonekaat a vo e penn an hent a-hend-all.        Er bloavezhioù 70 e oa bet savet un talbenn araokour breizhek evit unaniñ nerzhioù ar strolladoù sevenadurel ha politikel. Daoust ha neo ket deuet ar poent da soñjal en un talbenn brezhonekaat evit bodañ hag efedusaat ar re zo mennet hiziv an deiz da vont war-raok war diazezoù diouzh daeoù hon amzer?        Bremañ        Embannet e Bremañ niv.355 | Mae 2011    skrivet vije bet gand unan a deue amañ asidu beteg zeus ket keid a zo...    choaz a zo : e 1947 e vije bet peurunvanet hor yezh ?